Mina usun Kodanike riiki, kus vabadel Kodanikel on õigused ja kohustused ja vastutus, mida nad oskavad kasutada. Vastutustunne, mida peab jaguma nii emale kui isale. Vastutus lapse tuleviku ees ja osalemine kasvatamises. Näiteks võiks alustada sellest, et valida õhtul lahuselava vanema mobiili number ja anda toru lapsele - et isa või ema saaks lapsele head ööd soovida ja lapse päevasündmuste üle arutleda. Ärgu kahjustagu vanemate  omavaheline suhtlus või selle puudumine lapse suhtlemist mõlema vanemaga. Samm-sammult leiavad lahenduse ka suuremad probleemid.